# KOKKULEPE nr 3-1.33/2023/69

**ISIKLIKU KASUTUSÕIGUSEGA KOORMAMISE TINGIMUSTE KOHTA**

(hiliseima digitaalallkirja kuupäev)

Riigimetsa Majandamise Keskus, edaspidi **RMK**või**kasutaja***,* keda esindab juhatuse esimehe 24.09.2021 käskkirja nr 1-5/74 alusel Läänemaa metsaülem **Jürgen Kusmin**, ühelt poolt,

ja **A&P Mets AS**, edaspidi **omanik***,* keda esindab volikirja alusel **Sandra Mark,** teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva kokkuleppe, edaspidi **kokkulepe**, alljärgnevas:

1. **Kokkuleppe eesmärk**

Kokkuleppe eesmärgiks on tingimuste kokkuleppimine järgmistele omanikule kuuluvatele kinnistutele, edaspidi **kinnistu***,* asuva eratee rekonstrueerimiseks ja kasutamiseks, millest lähtuvalt sõlmitakse riigi kasuks notariaalselt tõestatud isikliku kasutusõiguse seadmise leping Lääne maakonnas Lääne-Nigula vallas Elbiku külas asuval kinnistul (katastritunnus 52001:001:3566, pindala 17,77 ha, sihtotstarve maatulundusmaa 100%), mis on kantud Tartu Maakohtu kinnistusosakonna kinnistusregistri registriosa nr **19514350** all.

1. **Kasutusõiguse tingimused**
   1. Kinnistu koormatakse isikliku kasutusõigusega selliselt, et kasutajal on õigus rajada kinnistule eratee ja sellele paiknevaid rajatisi,edaspidi **kasutusõiguse ala**. Skeem kasutusõiguse ala paiknemise kohta on kokkuleppe lisa 1.
   2. Kasutusõiguse ala pikkus on ligikaudu **380** meetrit.
   3. Kasutajal on õigus kasutusõiguse ala tasuta kasutada ööpäevaringselt kõikide sõidukite ja tehnikaga, sealhulgas metsaveotraktorite ja metsaveokitega.
   4. Isiklik kasutusõigus seatakse kasutaja kasuks tähtajatult.
2. **Kasutaja õigused ja kohustused**
   1. Kasutajal on õigus kasutusõiguse ala kasutada sihipäraselt ning teostada oma vahenditega kõiki töid, mis on vajalikud kasutusõiguse ala rekonstrueerimiseks, korrashoiuks, hooldamiseks ja kasutamiseks.
   2. Kasutaja kohustub:
      1. tagama kasutusõiguse ala hoolduse ja korrashoiu;
      2. tagama, et isikliku kasutusõiguse teostamisest ei tekiks kahju ega kahjulikke mõjutusi keskkonnale ega kasutusõiguse alale;
      3. tagama, et kokkuleppe lõppemisel oleks kasutusõiguse ala kokkuleppe kohasele kasutamisele vastavas seisundis;
      4. tasuma isikliku kasutusõiguse seadmisel tasumisele kuuluva notari tasu ja riigilõivu;
      5. kooskõlastama omanikuga projekteerimisprotsessis kasutusõiguse alaga seonduvate tee-ehitus- või maaparandustööde projektdokumentatsiooni.
3. **Omaniku õigused ja kohustused**
   1. Omanikul on õigus teha kasutajale ettepanekuid vajalikel juhtudel kasutusõiguse ala ajutiseks piiramiseks või sulgemiseks, teatades sellisest vajadusest telefoni teel või e-postiga kasutajale ette 10 (kümme) päeva.
   2. Omanik kohustub:
      1. mitte tegema takistusi kasutusõiguse ala haldamiseks ja kasutamiseks, sealhulgas eratee kasutamiseks ja metsamaterjali ladustamiseks omanikuga eelnevalt kokkulepitud kohta**.**
      2. tagama kasutajale kasutusõiguse ala takistamatu kasutamise vastavalt kokkuleppe tingimustele;
      3. kasutama kasutusõiguse ala heaperemehelikult ja tagama, et tema tegevusest ei tekiks kasutusõiguse alale kahju ega kahjulikke mõjutusi keskkonnale;
      4. teatama kasutajale kirjalikult posti või e-posti teel kinnistu võõrandamisest, samuti kolmandate isikute õigustest kasutusõiguse alale ühe kuu jooksul alates vastava lepingu sõlmimisest;
      5. garanteerima, et kui kinnistu võõrandatakse kolmandatele isikutele ja/või koormatakse asjaõigusega kolmanda isiku kasuks, kohustub ta kokkuleppes sisalduvad õigused ja kohustuse üle andma ostjale ning informeerima ostjat või isikuid, kelle kasuks kinnistu asjaõigusega koormatakse, kokkuleppe olemasolust. Leping, millega kinnistu võõrandatakse või seatakse sellele hüpoteek või koormatakse see asja- või muude õigustega mistahes muul viisil, peab sisaldama sätet, mille alusel tunnustatakse isikliku kasutusõiguse olemasolu vastavalt kokkuleppe tingimustele ning lepinguga ei tohi kasutaja õigusi ei kahjustada, muuta ega mõjutada;
      6. tasuma jätkuvalt kasutusõiguse ala maamaksu.
4. **Kokkuleppe kehtivus**
   1. Kokkulepe kehtib kuni kinnistu koormamiseni isikliku kasutusõigusega kasutaja kasuks, s.t sellekohase kande tegemisega kinnistusregistrisse.
   2. Kokkuleppe täitmise enne punktis 5.1. nimetatud kande tegemist võib lõpetada poolte kokkuleppel.
   3. Kasutajal on õigus nõuda kokkuleppe täitmise lõpetamist, kui omanik ei täida kokkuleppest tulenevaid tingimusi, mille tulemusena on takistatud kasutusõiguse ala kasutamine kasutaja poolt vastavalt kokkuleppe tingimustele.
5. **Poolte esindajad ja kontaktandmed**
   1. Kasutaja esindaja on RMK Läänemaa metsaülem Jürgen Kusmin, tel 505 3387, e-post jurgen.kusmin@rmk.ee.
6. **Poolte vastutus**
   1. Pooled vastutavad kokkuleppe mittetäitmise või osalise mittetäitmise eest õigusaktidega ettenähtud korras.
   2. Kokkuleppe mittetäitmise eest, kui mittetäitmine põhjustas teisele poolele kahju, vastutavad pooled põhjustatud kahju eest täies ulatuses.
7. **Lõppsätted**
   1. Pooled kohustuvad hoidma konfidentsiaalsena kõik seoses kokkuleppe täitmisega teatavaks saanud isikuandmed, samuti usalduslikud ning ärisaladusteks peetavad andmed.
   2. Kõik kokkuleppe muudatused sõlmitakse kirjalikult ja vormistatakse kokkuleppe lisana.
   3. Kokkulepe on allkirjastatud digitaalselt.

**Poolte andmed ja allkirjad**

|  |  |
| --- | --- |
| **RMK** | **Omanik** |
|  |  |
| Riigimetsa Majandamise Keskus | A&P Mets AS |
| Registrikood 70004459 | Registrikood 10321314 |
| Sagadi küla, Haljala vald  Lääne-Virumaa | Näituse 25, Tartu |
| Tel 676 7500  E-post rmk@rmk.ee | Tel 5197 2001  E-post apmets@apmets.ee |
|  |  |
|  |  |
| |  |  | | --- | --- | | (allkirjastatud digitaalselt) |  | |  | | | (allkirjastatud digitaalselt) |
| Jürgen Kusmin | Sandra Mark |

Lisa 1. Kasutusõiguse ala skeem.

Pilt, millel on kujutatud muru, taim, õues, istandus

Kirjeldus on genereeritud automaatselt